Diari Oficial de la Generalitat Valenciana


Sumari del DOGV 6605, del 09-09-2011 (2011/9280)

Acceptació de la delegació de l'Ajuntament de Massanassa en la Mancomunitat Intermunicipal de l'Horta Sud, per a la tramitació, gestió, liquidació i recaptació dels expedients sancionadors en matèria de trànsit.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6605

Data del DOGV
:   09-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9280


Data del document
:   06-09-2011

Organisme emissor
:   Mancomunitat Intermunicipal de l'Horta Sud

Tipus de document
:   Anunci

Acceptació de la delegació de l'Ajuntament de Massanassa en la Mancomunitat Intermunicipal de l'Horta Sud, per a la tramitació, gestió, liquidació i recaptació dels expedients sancionadors en matèria de trànsit. [2011/9280]  
El Ple de la Mancomunitat Intermunicipal de l'Horta Sud, de data 4 de juny de 2008, va acordar l'establiment del nou servici de tramitació gestió i liquidació d'expedients sancionadors en matèria de trànsit, i el seu oferiment a tots els ajuntaments membres de la Mancomunitat, per a, prèvia delegació, establir amb caràcter previ a la implantació total del servici una prova pilot del futur servici.  
  
L'Ajuntament de Massanassa, membre de la Mancomunitat, i com titular de les potestats tributàries, financeres i d'execució forçosa que entre altres, li reconeix l'article 4t de la Llei 7/1985, de 2 d'abril, Reguladora de les Bases de Règim Local, de conformitat amb el que establixen els articles 6 i 13 de la Llei 30/1992, de Règim Jurídic de les Administracions Públiques y del Procediment Administratiu Comú, en relació amb l'article 57 de la Llei de Bases del Règim Local, per mitjà de l'acord de data 28 de juliol 2011, ha adoptat l'acord següent:  
  
  
Primer. Adherir-se al nou servici de tramitació, gestió, liquidació i recaptació dels expedients sancionadors en matèria de trànsit que presta la Mancomunitat Intermunicipal de l'Horta Sud, i delegar les dites funcions en la Mancomunitat.  
  
Segon. Aprovar el conveni a subscriure entre la Mancomunitat Intermunicipal de l'Horta Sud i l'Ajuntament de Massanassa per a la prestació de tal servici.  
  
Tercer. L'Ajuntament de Massanassa accepta el funcionament del programari que posa a disposició la Mancomunitat per a la gestió dels expedients sancionadors en matèria de trànsit.  
  
Quart. Accepta, així mateix, el manteniment i seguiment d'expedients d'acord amb els mitjans previstos en les fases del projecte de la Mancomunitat:  
Fase I: manteniment i seguiment d'expedients.  
- Fase II: intercanvi d'informació amb els ajuntaments.  
- Fase III: incorporació de PDA.  
- Fase IV: disseny d'estadístiques.  
- Fase V: accés a la informació a través d'Internet.  
  
Quint. Autoritzar l'alcalde, Vicente Salvador Pastor Codoñer, tan àmpliament com en dret procedisca, per a la firma de l'esmentat conveni administratiu i de tots els documents que siguen necessaris per a l'efectivitat dels drets i obligacions que es deriven del present acord.  
  
El que es fa públic en virtut de la comanda efectuada pels ajuntaments als efectes del que establix l'article 7.2 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals.  
  
Torrent, 6 de setembre de 2011.- La presidenta: Carmen Jávega Martínez.